
Előterjesztés


[bookmark: _Hlk238649689][bookmark: _Hlk234304343][bookmark: _Hlk233705560][bookmark: _Hlk238628202]Tárgy: A Kossuth Lajos utcában 120 méter hosszúságú járdaszakasz felújítási munkáira fedezet biztosítása

Tisztelt Képviselő-testület!

[bookmark: _Hlk238649634]Felméréseink alapján a Kossuth Lajos utcában több járdaszakaszt érintve 120 méter hosszúságban szükséges a járda felújítása. A felújításra kértünk be árajánlatot. A meglévő járda feltörése gépi és kézi erővel, a betontörmelék elszállítása, földmunka, tükör készítése, ágyazat készítése, annak tömörítése, járda készítése betonból munkákra és a munkadíjra vonatkozó árajánlat bruttó összege 7.598.410.-Ft. A felújítás beszerzési eljárás alá esik, mivel a nettó érték 5.983.000.-Ft, ami azt jelenti, hogy két gazdasági szereplőt kell felkérnünk ajánlattételre.
Az önkormányzat 2026. évi költségvetésében nem szerepel előirányzat erre a munkára, így csak az általános tartalék terhére tudjuk a fedezetet biztosítani. 

Tisztelt Képviselő-testület!

Javasolom a járdafelújításhoz szükséges 7.598.410.-Ft összegű fedezet biztosítását az önkormányzat 2026. évi költségvetése általános tartaléka terhére.

Kérem az előterjesztés megtárgyalását és a határozati javaslat elfogadását.

Tengelic 2026. október 16.                                               
                                                                                        Gáncs István sk.
                                                                               polgármester


Határozati javaslat
a Kossuth Lajos utcában 120 méter hosszúságú járdaszakasz felújítási munkáira fedezet biztosításáról

1. Tengelic Község Önkormányzata Képviselő-testülete a Kossuth Lajos utcában 120 méter hosszúságú járdaszakasz felújítási munkáira bruttó 7.598.410.-Ft. összegű pénzügyi fedezetet biztosít az Önkormányzat 2026. évi költségvetése általános célú tartaléka előirányzatának terhére. 

2. A képviselő-testület felhatalmazza Gáncs István polgármestert a beszerzési eljárás nyertesével a vállalkozói szerződés aláírására.

Határidő: Azonnal
Felelős: Gáncs István polgármester


